DNA cere Curtii Supreme celeritate în procesele lui Liviu Dragnea şi Darius Vâlcov. Cu alte cuvinte, termene mai scurte pentru cele două dosare.

Procurorii au depus, miercuri, la instanţa supremă două cereri de devansare a termenelor stabilite de completurile de cinci judecători în cazul celor doi. Asta înseamnă că DNA vrea judecarea lor mai repede de 20 mai, respectiv 11 iunie, în cazul lui Vâlcov.

În solicitările depuse la Înalta Curte, Direcţia Naţională Anticorupţie invocă principiul judecării cu celeritate a dosarelor de corupţie.

Cererea care vizează dosarul în care Liviu Dragnea a fost condamnat, în primă instanţă, la 3 ani şi 6 luni de închisoare cu executare, vine în contextul în care la 1 iunie unul dintre judecători se pensionează. Înlocuirea acestuia echivalează cu reluarea audierilor făcute deja în acest caz.